Vievio Dievo Motinos Ėmimo į dangų cerkvė
54°46′16″š. pl. 24°49′34″r. ilg.﻿ / ﻿54.7709781°š. pl. 24.826157°r. ilg.﻿ / 54.7709781; 24.826157 Vievio Dievo Motinos Ėmimo į dangų cerkvė – stačiatikių cerkvė Vievyje, šalia magistralės  A1  Vilnius–Kaunas–Klaipėda . Cerkvė priklauso Vievio Dievo Motinos Ėmimo į dangų parapijai. Anksčiau parapijai priklausė taip pat ir Semeliškių Šv. Nikolajaus Stebukladario cerkvė, dabar ją kuruoja Trakų cerkvės klebonas. Priešingoje greitkelio pusėje, stačiatikių kapinėse, stovi Vievio visų rusų Šventųjų koplyčia. Kur kas garsesnė cerkvė anksčiau stovėjo greta stačiatikių vienuolyno ir spaustuvės, kur spausdinta svarbi stačiatikių istorijai raštija. Tą cerkvę 1812 m. sudegino Napoleonas, o nauja buvo pastatyta vėliau.